Sügisesed pärimuspäevad
2024-10-25 14:00 - 2024-10-26 14:00 (Europe/Tallinn) | Unipiha koolis
Ootame Unipiha Algkooli lapsi osalema huviringi „Kodused“ pärimuspäevadele 25. ja 26. oktoobril.
HINGED KÄIVAD – hingesandid tulevad, mardisandid madistavad ja kadrisandid sätivad.
Pärimuspäevade läbivaks teemaks on sanditamine – nähtav ja nähtamatu maailm Eesti rahvakalendris. Santide ootamine, laulu -ja tantsumängud, andide andmine, tänamine ja TERVEKS TUGEVAKS!
Ettevalmistuseks on lastel tarvis kirja panna lugu sellest, kuidas sinu ema ja isa on sanditamas käinud. Lugu kirjuta paberile ja võta laagrisse kaasa.
Pärimuspäevadel on huviringi lastel – nii meisterdamise, mängimise kui tantsimise-laulmise ja jutustamise teel leida enda seos pärimuskultuuriga ning saada uusi teadmisi meie esivanemate kommetest.
Laagri tegevused toimuvad nii toas kui õues. Kaasa võta palun ilmastikule vastavad riided, hügieenitarbed, magamisriided ning madrats koos vajalikuga.
Hind osalejale 20.-

NB! Vajalik registreerimine: https://forms.gle/9t5Ype4VV3S1wjgH9
KAVA
25.10
14:00 Saabumine laagripaika
14:15 Meeldiv kõhutäis
14:45 Sanditamise kombestiku tutvustus
16:00 Vaba aeg
17:00 Valmistame kadripäeva sööke – meeldiv kõhutäis
18:00 Räägi oma lugu, kohapärimus
19:00 Erinevad töötoad: meisterdamine, mängimine, tantsimine-laulmine ja jutustamine.
21:30 Filmiõhtu.
26.10
9:00 äratus ja meeldiv kõhutäis
10:00 Erinevad töötoad: sanditamise toitude valmistamine, maskide meisterdamine
12.00 meeldiv kõhutäis
12:30 Uudise kirjutamine ja kajastamine – kohapärimus
14:00 Laagri lõpetamine.

Koolitajad: Marju Rebane, Natalia Karu ja Kristel Kolga.
Rohkem infot: marju.rebane@gmail.com

Mardi- ja kadripäeva kombestiku õpituba
2024-11-02 12:00 - 14:00 | Tammistu Raamatukogu-Külakeskus
Kõik huvilised, nii lapsed, noored kui täiskasvanud, on oodatud mardi- ja kadripäeva kombestiku õpituppa. Meisterdatakse ka koos maske.

Marditrall
2024-11-09 18:00 - 21:00 | Äksi kivipark, Estonia
Koguneme 9. novembril Äksi Kivipargis, et maha pidada üks tore ja kaasakiskuv Marditrall!Maskeeri end mardisandiks, võta kaasa tõrvik ja midagi millega teha muusikat (heli, lärmi) ning rõõmus tuju! Ära unusta kotti Mardimoona tarbeks.

Sind ootab:– Lõke ja trallimine ning mardirongkäik alevikus– Mardiisa jagab kõigile aasta jagu õnne– Räägime kes on mardid ja kuhu nad kadunud on?
Tule üksi, sõbraga või võta kogu pere kaasa!

Mardilaat
2024-11-10 12:00 - 16:00 | Pangodi küla, Kambja vald, Estonia
Unipiha Algkooli kogukond korraldab Mardilaada 10. novembril kell 12 – 16
Laadal saavad külalised nautida maitsvaid suupisteid koos muusika ja laada programmiga. Mardilaada Kirbukas pakub head võimalust riiete ning esemete prügikasti viskamise asemel need uuesti ringlusse saata.
Ootame Teid külla Tartumaale, Pangodi järve äärde pühapäeval!
Kontakt: +372 58445584, E-post: unipiha.algkool@gmail.com

Kadripäeva lustikäik" Kadri toob tuppa uue õnne!"
2024-11-26 09:00 - 11:00 | Kammeri kool, Kavandu

Mardipäeva eksperimendihommik
2025-11-08 11:00 | Tartu Ülikooli muuseum, Lossi 25, Tartu
Ahoi, sõbrad!
Lähenemas on mardipäev ning homne eksperimendihommik on pühendatud just sellele rahvakalendri tähtpäevale.

Räägime mardipäevast ja sellega seotud traditsioonidest, ajaloost ning marditantsust. Meisterdame ka mardisandi maskid

Kohtume laupäeval, 8. novembril kl 11.15 Tartu Ülikooli muuseumis!

Kadripäev Jesca mängumaal
2025-11-23 11:00 - 14:00 | Jesca mängumaa, Ilmatsalu tn 3f, Tartu
23.novembril toimub Jesca mängumaal kadripäeva trall!

Kadripäeva toidud
2025-11-23 12:00 - 15:00 | Emajõe-Suursoo keskus, Kavastu küla, Luunja alevik
23. novembril kell 12-15 pöörame Emajõe-Suursoo keskuses pilgud traditsioonilistele kadripäeva toitudele – teeme koos ühe suure kohmaka, hulganisti kamapalle ja loomulikult ei puudu pliidilt ka ülimaitsev tangupuder. Töötuba sobib ka väiksematele tegelastele, kes saavad oma kätega teha pisikesi pallikesi. Oma koht on pliidil askeldamise kõrval ka kadripäeva lauludel ja juttudel.
Toite õpetab valmistama Kavastu Maanaiste Selts
Osalemine töötoas 5 eurot, piletid fientast
Kaasa palume võtta vahetusjalanõud ja autod parkida keskuse ette parklasse.
Lisainfo: Maarja Ülper 5257 906.
Töötuba korraldab Luunja Kultuuri- ja Vabaajakeskus

Kadripäev Turuhoones
2025-11-25 10:00 - 16:00 | Tartu Turuhoone, Vabaduse pst 1, Tartu
25. novembril on Turuhoones kadripäev: jagatakse kadriputru, kohal on linnapea ja kadrisandid!

Kell 13–14 jagab Tartu toidupäästmise ühendus foodsharing.ee kahte sorti kadriputru.Tule maitsema ja anna hääl oma lemmikule: soolane või magus?
Kell 13 astub juurde ka linnapea Urmas Klaas, kes aitab valida “linna lemmikpudru”.
Samal ajal õpetavad kadrisandid huvilistele kadrisantimist ja avavad kadrikombestiku tähendust.

Turuhoones kõlavad terve päeva kadrilaulud ja kadrikõllid, müüjad on end sättinud kadripäevale omasesse valgesse ning KÕIGI selle päeva ostjate vahel toimub kadriloos!!! Loosikotti kuuluvad tooted pärinevad lettidest: Jana Poljakova, Hea Hinna Lett, Pärna talu, Tiina OTT, Rõngu pagar, Karni (Privatur), Roverto, Peipsi kalandusühistu, Pajumäe.
Tule osa saama valguse, pärimuse ja kogukonnatunde hetkest!
